Hindistonda bir oy ichida ikkinchi jurnalist o‘ldirildi

Hindistonda noma’lum shaxslar mahalliy telekanal jurnalist Shantana Bxoumikni o‘g‘irlab ketdi va o‘ldirdi. Bu haqda, Associated Press agentligiga asoslanib, “Interfaks” xabar bermoqda.

Politsiya vakillarining so‘zlariga qaraganda, u mahalliy siyosiy partiyalardan birining tarafdorlari trassani yopishi haqida ko‘rsatuv tayyorlayotgan paytda hujumga uchragan. Birozdan so‘ng jurnalistning jasadi topilgan.
27 yoshli yigitning tanasida ko‘plab kesilgan yaralar aniqlandi.
Politsiya tergov doirasida to‘rt kishini hibsga oldi. Ularning bari Tripura shtatidagi siyosiy partiyalardan birining a’zolaridir.
Ilgariroq, sentabr oyida jurnalist ayol Gauri Lankesh uyining oldida otib ketilgan edi. Shu munosabat bilan bir qancha jurnalistlar uyushmalari norozilik aksiyalari uyushtirdi.